kardosdrur/scandi-wiki huggingface dataset:
EHF Champions League 2018-19 (kvinder)

EHF Champions League 2017-18 er den 26. udgave af EHF Champions League for kvinder, som er en turnering for de bedste håndboldklubber i Europa for kvinder og arrangeres af European Handball Federation.

Győri Audi ETO KC, vandt turneringen over russiske Rostov-Don i finalen, med 25-24.

Turneringsformat 
16 hold vil deltage i turneringen, delt i fire grupper, hvor der spilles alle mod alle, hjemme og ude. De tre øverstplacerede hold i hver gruppe vil avancere til mellemrunden.
 Mellemrunden
De 12 hold som har kvalificeret sig til mellemrunden vil blive delt op i to grupper, hvor de igen spilles alle mod alle, ude og hjemme. De point, man har samlet mod de andre kvalificerede hold fra sin indledende gruppe, vil blive taget med over. De fire øverstplacerede hold vil avancere til kvartfinalerne.
 Kvartfinaler
I kvartfinalerne vil det fjerdebedste hold fra Gruppe 1 spille mod det bedste hold fra Gruppe 2 og det tredje bedste hold fra Gruppe 1 vil spille mod det andet bedste hold fra Gruppe 2 osv. Kvartfinalekampene spilles ude og hjemme og her gælder reglen om udebanemål.

Final 4
I Final 4-turneringen er de fire vindere fra kvartfinalerne kvalificeret. Der bliver trukket lod om, hvem der møder hinanden i semifinalerne, og efter semifinalerne spilles der bronzekamp og finale.

Holdtildeling 
14 hold er direkte kvalificerede til gruppekampene, og otte hold skal kæmpe for de to resterende pladser.

Lodtrækningsdatoer

Kilder 
Ofiiciel website 

2018-19 (kvinder)
Håndbold i 2018
Håndbold i 2019
Nipisat

Nipisat er et grønlandsk ord, som på dansk betyder "stenbidere", og ordet indgår i flere stednavne i Grønland, blandt andre:

I Qeqertarsuaq-området 
 Nipisat (bugt, Qeqertarsuaq) – en bugt ved den sydvestlige del af øen Qeqertarsuaq (Disko) midt på Grønlands vestkyst; bugten har givet navn til Nipisat Loran-station
 Nipisat Loran-station (Qeqertarsuaq) – en tidligere Loran-station på en halvø 35 km nordvest for byen Qeqertarsuaq (Godhavn) i Vestgrønland

I Sisimiut-området 
 Nipisat (ø, Sisimiut) – en ø af kulturhistorisk betydning, som ligger 15 km sydsydøst for byen Sisimiut på Grønlands vestkyst
 Nipisat (koloni, Sisimiut) – en tidligere dansk-norsk koloni på øen Nipisat, beliggende 15 km sydsydøst for byen Sisimiut

I Nuuk-området 
 Nipisat Sund (sund, Nuuk) – det danske navn for sundet Qaquk, 11 km vest for hovedstaden Nuuk, mellem Akia (Nordlandet) og øen Eqalunnguit Nunaat
Nick Kyrgios

Nicholas Hilmy Kyrgios (født 27. april 1995 i Canberra) er en australsk professionel tennisspiller. Han er for tiden den højest rangerende australske herrespiller i single. Han har vundet fire ATP-turneringer og været i finalen i syv, heriblandt i Cincinatti Masters 2017.

Som juniorspiller vandt Kyrgios single i drengerækken i Australian Open 2013 samt drengedouble i Wimbledon samme år. Som professionel nåede han i Wimbledon 2014 kvartfinalen i single og slog undervejs så prominente navne som den tolvteseedede Richard Gasquet i anden runde og den andenseedede Rafael Nadal i fjerde runde, og i Australian Open 2015 nåede han ligeledes kvartfinalen. Kyrgios er en af blot tre spillere (de øvrige er Dominik Hrbatý og Lleyton Hewitt), der har besejret Roger Federer, Rafael Nadal og Novak Djokovic i deres første møder.

I en stor del af sin karriere har Kyrgios haft et dårligt ry. Han er af medier og tidligere spillere blevet beskyldt for at tabe med vilje, at bruge grimt sprog på banen og for at optræde usportsligt. Blandt hans kritikere er John McEnroe. Omvendt har andre tidligere spillere, heriblandt John Lloyd, rost hans spil og karakter, hvilket fik fornyet fokus i Australian Open 2018.

Referencer

Eksterne henvisninger 

Tennisspillere fra Australien
Dominic Thiem

Dominic Thiem (født 3. september 1993 i Wiener Neustadt) er en østrigsk professionel tennisspiller.

Hans beste resultat i Grand Slam-sammenhæng er sejren over tyskeren Alexander Zverev i finalen i US Open 2020.

Referencer

Eksterne henvisninger 

 

Tennisspillere fra Østrig
Vindere af US Open (tennis)
Folket (Randers)

Folket (Randers), grundlagt 1941, var et dansk dagblad og landsavis, der blev udgivet 6 gange om ugen frem til 1946.
Redaktionen bestod af journalist Chr. P. Christensen fra 1937-1943 og senere fra 1945-1946. I mellemtiden fra 1943-1945 var journalist Henrik Clausen en del af redaktionen. Avisen eksisterede fra 1941-1946 og var ejet og blev udgivet af syv jyske amtsorganisationer i L.S. (Landbrugernes Sammenslutning) i kontrakt med L.S.’ hovedorganisation.

Historie 
L.S. oprindelige formål bestod i at fremstå som en klassebevidst landbrugsforening inden for andelsforetagender og lignende. Men idet L.S. ikke længere fremstod sådan og efter Kanslergadeforliget gik i politisk kamp mod regeringen og Venstre, var det nødvendigt at etablere en presse, der dækkede udover Brønderslev, Maribo og Holstebro. I 1935 oprettedes bladet Folket, der som ledende blad blev et kamporgan for L.S.' antiliberalistiske, agrariske klassepolitik, i kravene om fri valutahandel, gældsmoratorier, nedskæring af statens sociale og øvrige udgifter. Med skarp tone drøftedes emner som produktionstrejke og skattenægtelse og visse L.S.-lederes antiparlamentarisme og halvfascistiske tendenser var mærkbare.

Navnevarianter 
 Folket. Frit, uafhængigt Dagblad (Randers) (1941-1946)

Referencer 

 De Danske Aviser

Eksterne henvisninger 
 Digitaliserede udgaver af Folket (Randers) i Mediestream
 Folket (Randers) i opslagsværket "De Danske Aviser"

Aviser fra Danmark
Etableret i 1941
Hisarøyna

Hisarøyna (også skrevet Hiserøyna og Hisarøya) er en ø i Gulen kommune i Vestland fylke i Norge. Den ligger syd for mundingen af Sognefjorden. Det højeste punkt er Veten på 313 meter over havet.

Øen har et areal på  og den er dermed den næst største i kommunen efter Sandøyna. Hisarøyna har 43 indbyggere fordelt på fire steder: Nyhammer, Straume, Stevnebø og Vilsvika. Flest indbyggere bor på Straume med 18 fastboende.

Kilder og henvisninger

Øer i Vestland
Gulen
Christian Bannis

Christian Bannis (født 4. januar 1992) er en dansk fodboldspiller, der spiller forTarup-Paarup i 2. Division. I løbet af sin karriere har han tidligere spillet for FC Fyn, Otterup, Marienlyst og FC Svendborg.

Landsholdskarriere 
Den 4. september 2018 blev han af DBU udtaget til Danmarks midlertidige herrelandshold op til en testkamp mod Slovakiet den 5. september. Landsholdet blev primært sammensat af spillere fra 2. division og Danmarksserien som følge af en igangværende konflikt mellem Spillerforeningen og DBU.

Referencer

Eksterne henvisninger 
 

Fodboldspillere fra Danmark
Fodboldspillere fra Tarup-Paarup Idrætsforening
Fodboldspillere fra FC Fyn
Fodboldspillere fra Boldklubben Marienlyst
Fodboldspillere fra FC Svendborg
Grand Prix de Fourmies 2018

Grand Prix de Fourmies 2018 var den 86. udgave af cykelløbet Grand Prix de Fourmies. Løbet var en del af UCI Europe Tour-kalenderen og blev arrangeret 2. september 2018. Det blev vundet af tyske Pascal Ackermann fra .

Hold og ryttere

Danske ryttere 
 Magnus Cort kørte for 
 Jonas Gregaard kørte for 
 Mikkel Frølich Honoré kørte for 
 Mads Pedersen kørte for

Resultater

Eksterne henvisninger
 

2018
UCI Europe Tour 2018
Anders Fønss

Anders Fønss (født 20. juni 1988) er en dansk fodboldspiller, der spiller for BK Marienlyst. 

Han var tidligere i karrieren en overgang på kontrakt i SønderjyskeE.

Klubkarriere 
I slutningen af decemer 2018 blev det offentliggjort, at Fønss skiftede til BK Marienlyst.

Landsholdskarriere 
Den 4. september 2018 blev han af DBU udtaget til Danmarks midlertidige herrelandshold op til en testkamp mod Slovakiet den 5. september. Landsholdet blev primært sammensat af spillere fra 2. division og Danmarksserien som følge af en igangværende konflikt mellem Spillerforeningen og DBU.

Referencer

Eksterne henvisninger 
 

Fodboldspillere fra Danmark
Fodboldspillere fra Tarup-Paarup Idrætsforening
10. etape af Vuelta a España 2018

10. etape af Vuelta a España 2018 gik fra Salamanca til Fermoselle 4. september 2018. 

Elia Viviani tog sin anden etapesejr, mens Simon Yates forsvarede den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

10
American Film Institute

American Film Institute (AFI) er en amerikansk filmorganisation grundlagt den 5. juni 1967. Organisationen har hovedsæde i Los Angeles, Californien.

Eksterne henvisninger 

 

Organisationer fra USA
Byrknesøyna

Byrknesøyna er en ø ca. 80 kilometer nord for Bergen, i Gulen kommune i Vestland fylke i Norge.  Den ligger mellem fjordene Sognesjøen og  Fensfjorden, vest for øen Mjømna, omkring 13 km sydvest for kmmunens administrationsby Eivindvik  Her ligger landsbyen Byrknes med 265 indbyggere (2009). 

4. november 2010 blev Byrknesøyna sammen med Mjømna og Sandøyna landfast da den nye  Brandangersundet bro, blev åbnet.

Vest og nordvest for Byrknesøyna er der en skærgård med over 1.000 øer, holme og skær. Ud for skærgården i havet mod  vest ligger Holmengrå fyr og lidt længere mod syd ligger Fedje.

Efter en periode med stagnation og fraflytning, har Byrknesøyna i de sidste ti – femten år vendt tendensen. Mange unge har bosat sig på øen og fiskeopdrætserhvervet har skabt nye arbejdspladser både på vandet og  i land. Det bor nu ca. 500 mennesker på Byrknesøyna.

Det højeste bjerg på Byrknesøy er Veten, 194 moh.

Natur, friluftsliv, kultur og erhvervsliv

Byrknesøyna ligger længst mod vest i Gulen kommune, ud for Sandøyna og Mjømna. Af øerne sydvest for Byrknesøyna var det øen Åra som blev mest udsat for olieforurening efter Server-forliset ved Fedje i januar 2007. Der blev samlet over 12 ton olie bare omkring Åra. Ud over  Åra er Røytingja, Måøyna og Havrøyna de største øer  vest for Byrknesøyna. I nord ligger Kversøyna mod nordvest og Grima lige nord for Byrknesøyna. Mellom Grima og Byrknesøyna går der en meget smal øst-vestgående naturlig kanal, søndre Grimesund. Langs vestsiden af Grima går en nord-sydgående smal kanal som hedder Svartsundet.

Hele området vest for Byrknesøyna er eget brugt  til sportsfiskeri og kajaksejlads. Der er rigelig med fisk og skaldyr og der er mulighed for havfiskeri ved Holmengrå fyr som ligger i havet ret vest for Byrknseøy.

Landskabet på Byrknesøyna er en typisk vestlandsk lynghedelandskab. Det største fjeld ligger midt på øen (Veten – 194 moh.) og på en klar dag kan man herfra se Troll-platformen som ligger  i havet ca. 70 km mod vest. Der er flere afmærkede turruter på øen, bl.a. over Veten og omkring Måvatnet.

Af dyreliv findes der mængder af forskellige havfugle og en del havørne, , odder marsvin og og andre småhvaler. Det er også en del hjorte og urfugle på Byrknesøyna.

I Barvågen på Byrknes ligger Gulen Fiskarbondemuseum, som er opbygget ligesom et fiskerbondebrug var i 1800-tallet. Der er udstilling af gamle redskaber som man benyttede på den tid. 

Hovederhvervet på Byrknesøyna er fiskeri, og der er flere havbrug og opdrætsanlæg på øen. Byrknes Auto, som er en af landets største  operatører af køle- og frysebiler har sit hovedkvarter på Byrknes. Der er også en del  fårehold.

Kilder og henvisninger

Øer i Vestland
Gulen
Fedjefjorden

Fedjefjorden er en fjord mellem Fedje i vest og Fosnøy i Austrheim i øst, i Vestland fylke i Norge. Fjorden har en længde på cirka 12 kilometer fra nordvest til sydøst og fortsætter i sydøst som Hjeltefjorden. I nord går Fensfjorden østover, mens Sognesjøen, den yderste del af Sognefjorden, kun ligger 10 kilometer længere mod nord. Bredden på fjorden varierer mellom 3,5 og 5 kilometer.

Ud over hovedøen Fedje ligger der mange mindre øer og holme på nordsiden a Fedje, blandt andet Innarsøerne og Holmengrå fyr som ligger længst mod nord. Holmengrå har et lille fyr og en lille fyrbolig. Den er godt synlig fra store dele af Fedjefjorden med sin karakteristiske form.

Færgefart
Der går færge over fjorden fra Fedje til Sævrøy på østsiden, en strækning som er vejrudsat. Både MF «Fedjefjord», som blev sat i drift i 2001 og den gamle MF «Fedje» var spesialbyggede for at takle vejrforholdene over fjorden, men «Fedjefjord» er både højere og større end den gamle og har derfor oftere problemer med kraftig vind.

Helt sydøst i fjorden går Hoplandsosen indover til Lurefjorden og Seimsfjorden.

Galleri

Referenser 

Fjorde i Vestland
Fedje
Austrheim
Øgendahl og de store forfattere

Øgendahl og de store forfattere er en dansk dokumentar-serie på DR1 fra 2018 med værten  Mick Øgendahl, der går i fodsporene på Danmarks største forfattere. Serien er kendetegnet ved fiktionsmøde mellem værten og forfatterne i skikkelse af en række kendte danske skuespillere og komikere. 

I seriens første sæson, der fik premiere i maj 2018, portrætteres H.C. Andersen, Tove Ditlevsen, Dan Turell, Herman Bang, Johannes V. Jensen og Karen Blixen.

I seriens anden sæson, der fik premiere i august 2019, portrætteres Leonora Christina Ulfeldt, Henrik Pontoppidan, Michael Strunge, Karin Michaëlis, Jeppe Aakjær og Halfdan Rasmussen.

Priser

Kilder

Danske tv-serier fra 2010'erne
DR-serier
Relizane (provins)

Relizane ( ; , ) er en af Algeriets 48 provinser (, ). Administrationscenteret er Relizane.

Eksterne henvisninger 
 

Provinser i Algeriet
Hellisøy fyr

Hellisøy fyr er et kystfyr som ligger på en lille ø, den inderste af Hellesøyni, i Fedje kommune, Vestland fylke i Norge.

Fyrtårnet 
Fyret blev tændt første gang 15. oktober 1855 og er landets næstældste støbejernstårn efter Eigerøy fyr i Rogaland. Fyret står på en lav granitsokkel og er 32,3 meter højt. Tårnet er rødmalet med to hvide bælter. Fyrtårnet har en speciel konstruktion som der kun findes et andet eksempel på i Norge (Eigerøy fyr). Som sikring mod bølgeslag er tårnet foret med teglsten og de to nederste etager er på det nærmeste fyldt med natursten.

Fyrlys 
Lampen er et 3. ordens linseapparat, med en styrke på 960.000 candela. Linseapparatet og lygtehuset fra 1903 er fremdeles i drift. Lyset er 46,5 meter over havet og har en rækkevidde på 18,8 nautiske mil. Det lyser fast hvidt med en blink hvert 30. sekund.

Bolig 
Fyrvogterboligen blev opført i 1903 efter at den gamle bolig blev ramt af et lyn og brændte ned året før.

Automatisering og fredning 
Fyret blev automatiseret i 1992 og fyrstationen med fyrtårn, fyrvogterbolig, maskinhus og naust blev fredet af Riksantikvaren i 2000. Fyret bruges nu til fyrkafé og udstilling i juli måned og ellers til udlejning til feriegæster.

Andet 
Den 12. januar 2007 skete  da fragtskibet MS «Server» gik på grund på den holm fyret står på og forårsagede et olieudslip.

Litteratur

Kilder og henvisninger 

 Kulturnett Hordaland
 
 

Fyr i Vestland
Fredede bygninger i Norge
Fedje
Leirvik fyr

Leirvik fyr ligger på Midtøya i Stord kommune, Vestland fylke i Norge. Det ligger ud for kommunecenteret Leirvik i Hardangerfjorden. Leirvik fyr blev bygget i 1878. I 1903 blev fyret nedlagt og erstattet af en fyrlygte Fyret blev oprettet som bemandet tågesignal i 1930, og hed da Leirvik tågesignal. Betjeningen blev nedlagt omkring 1977 og formelt nedlagt i 1978. Stord kommune købte fyret af staten i 2006. I september 2011 fik Leirvik fyr sin egen venneforening, «Venelaget for Leirvik fyr», som vil gøre fyret tilgængelig for allmenheden.

Se også 
 Fyr i Norge

Kilder og henvisninger 
 
 Fyr.no om «Venelaget for Leirvik fyr»

Fyr i Vestland
Stord
Christian Offenberg

Christian Offenberg (født 30. november 1987) er en dansk fodboldspiller, som tidligere har spillet som angriber for Avarta i 2. Division.

I dag spiller Christian Offenberg for Ishøj If

I september 2018 blev Offenberg udtaget til det danske herrelandshold for at spille en venskabskamp mod Slovakiet. Offenberg blev udpeget som landsholdets anfører.

Referencer

Eksterne henvisninger 

Fodboldlandsholdsspillere fra Danmark
Fodboldspillere fra Boldklubben Avarta
Três Corações

Três Corações er en kommune i den sydlige del af brasilianske delstat Minas Gerais i regionen Sudeste.

I 2013 var byen befolkning omkring 80.000, hvilket gør den til en af de største i den sydlige del af Minas Gerais.

Byen er kendt for at være hjemby for den brasilianske fodboldspiller Pelé.

Eksterne henvisninger 
 Kommunens hjemmeside

Kommuner i Brasilien
Christoffer Haagh

Christoffer Peter Haagh født den 17. februar 1987 i Thisted, er en dansk futsalmålmand, som spiller for JB Futsal Gentofte.

Klub 
Haagh spillede i en årrække på Frederikssund IK’s bedste mandskab i fodbold, hvor de på det tidspunkt var oppe og vende i 2. division.

Futsal 
Som futsalspiller spiller han i øjeblikket for den sjællandske klub Jægersborg Boldklub. Han har tideligere har haft en professionel futsal karriere i Sydeuropa, først i den spanske klub Xaloc Alacant og derefter i den italienske klub Catanzaro Calcio.

Landshold

Futsallandsholdet 
Siden 2012 har Haagh spillet på Danmarks futsallandshold. hvor han gennem flere år har været fast inventar.

A-landsholdet 
Den 4. september 2018 blev Haagh af DBU udtaget til Danmarks midlertidige herrelandshold op til en testkamp mod Slovakiet den 5. september. Landsholdet blev primært sammensat af spillere fra 2. division og Danmarksserien som følge af en igangværende konflikt mellem Spillerforeningen og DBU.

Referencer

Eksterne henvisninger 
 

Fodboldspillere fra Danmark
Fodboldspillere fra Jægersborg Boldklub
Personer fra Thisted
Kastrup Strandpark

Kastrup Strandpark er en strandpark beliggende på østkysten af Amager. Den er beliggende mellem den større Amager Strandpark mod nord og Den Blå Planet og Scanport-området mod syd.

Parken blev etableret på inddæmmede arealer i forbindelse med opførelsen af den nye Kastrup Marina. Projektet blev tegnet af Friis & Moltke i samarbejde med landskabsarkitekt Erik Mygind.

Kastrup Søbad 

Kastrup Søbad blev bygget i 2004-05 og blev tegnet af White Architects. Det består af en hovedbygning på vandet, kaldet Sneglen, en nyanlagt strand og en servicebygning indeholdende toiletter og et omklædningsrum for handikappede. I 2009 modtog det en bronze-medalje fra den olympiske komité i kategorien svømmefaciliteter.

Skulpturer 
Der er to skulpturer i parken. En unavngiven skulptur af Søren Georg Jensen, der blev doneret af Louisiana Museum for Moderne Kunst i 1981. Jørgen Haugen Sørensens granitskulptur Kolossen er en donation fra Ny Carlsbergfondet. Det er 7,2 meter høj og vejer 69 tons.

Referencer

Eksterne henvisninger 

 Video om Kastrup Søbad

Parker i København
Tårnby Kommunes geografi
Futuriblerne

Futuriblerne er et tidsskrift, der omhandler den nære fremtid. 

Futuriblerne udgives af Selskabet for Fremtidsforskning og har været udgivet sinden 1968.

Udgivelserne samles i et artikelbibliotek.

Eksterne henvisninger 
 Artikelbibliotek for Futuriblerne

Fremtidsstudier
Ted Levine

Ted Levine (født 29. maj 1957) er en amerikansk filmskuespiller. Han er nok bedst kendt for sin rolle som Buffalo Bill i Ondskabens Øjne.

Eksterne henvisninger 
 

Skuespillere fra Ohio
Mads Priisholm Bertelsen

Mads Priisholm Bertelsen (født 18. december 1994)  er en dansk fodboldspiller for Tarup-Paarup i 2. Division. 

Den 4. september 2018 blev han af DBU udtaget til Danmarks midlertidige herrelandshold op til en testkamp mod Slovakiet den 5. september. Landsholdet blev primært sammensat af spillere fra 2. division og Danmarksserien som følge af en igangværende konflikt mellem Spillerforeningen og DBU.

Referencer

Eksterne henvisninger 
 

Fodboldspillere fra Danmark
Fodboldspillere fra Tarup-Paarup Idrætsforening
Kasper Skræp

Kasper Skræp (født 26. februar 2000) er en dansk fodboldspiller, som spiller for Tarup-Paarup i 2. Division. Han har tidligere spillet på OB's U19-hold, men kommer oprindeligt fra Østfyn.

Den 4. september 2018 blev Kasper Skræp af DBU udtaget til Danmarks midlertidige herrelandshold op til en testkamp mod Slovakiet den 5. september. Landsholdet blev primært sammensat af spillere fra 2. division og Danmarksserien som følge af en igangværende konflikt mellem Spillerforeningen og DBU.

Kasper Skræp går i 3.G på Tornbjerg Gymnasium.

Referencer

Eksterne henvisninger 
 

Fodboldspillere fra Danmark
Fodboldspillere fra Tarup-Paarup Idrætsforening
Hartford Athletic

Hartford Athletic er en fodboldsklub i USA, der første begynder at spille kampe i 2019. Klubben har hjemme i Hartford i delstaten Connecticut og skal spille i United Soccer League, den næstbedste række i USA og Canada.

Danskeren Jimmy Nielsen blev i september 2018 ansat som cheftræneren.

Trænere 

  Jimmy Nielsen (2018–19)

Eksterne henvisninger 
 Klubbens officielle hjemmeside

Etableret i 2018
Fodboldklubber i USA
Hartford
De Utrolige 2

De Utrolige 2 (2018) er en amerikansk computeranimeret film produceret af Pixar og udgivet af Walt Disney Pictures. Filmen som er både skrevet og instrueret af Brad Bird, er efterfølgeren til den oscarvindende “De Utrolige” (2004), og er dermed den anden film i serien om superheltefamilien Parr. I De Utrolige 2 prøver familien at genvinde offentlighedens tillid til superhelte, samtidig med at de balancerer det med det almindelige familieliv. Denne gang er det Helen, Elastipigen, der tager opgaven op i arbejdet som superhelt, mens Bob, Hr. Utrolig, bliver hjemme for at passe familien og ikke mindst deres mindste søn Jack-Jack. 

De Utrolige 2 havde premiere i USA den 5. juni 2018, mens den brede biografpremiere fandt sted 15. juni 2018. I Danmark havde havde den premiere 30. august 2018. De Utrolige 2 fik en positiv modtagelse, og blev rost for sin animation og dubbing, men filmens plot blev kritiseret for at være mindre originalt end den første film.

Omsætning 
I dens amerikanske åbningsweekend omsatte filmen for 182,7 millioner dollars og satte dermed rekord for den højest indtjenende debutweekend for en animationsfilm nogensinde. De Utrolige 2 har til dato omsat for over 1,1 milliarder dollars og er dermed den næsthøjest indtjenende animationsfilm nogensinde, kun overgået af Frost (2013).

Musik 
Soundtracket til De Utrolige 2 er, som i den foregående film, skrevet af Michael Giacchino.

Stemmer

Produktion

Modtagelse

Eksterne henvisninger 

 Det Danske Filminstitut 
 Danskefilmstemmer.dk 
 Disney.dk 
 

Animationsfilm fra USA
Amerikanske film fra 2018
Film fra Pixar
Film instrueret af Brad Bird
Engelsksprogede film
Psyllium

Loppefrøskaller eller psyllium er frøskaller fra planter i slægten vejbred, bl.a. Plantago ovata, som hovedsageligt dyrkes i det nordlige Indien.

De bruges hovedsagelig som en type kostfiber til at lindre symptomer på både forstoppelse og mild diarré, og lejlighedsvis som et fortykningsmiddel i fødevarer.

Forskning har vist, at blodets kolesterolniveau sænkes hos mennesker med forhøjet kolesterol, og nedsættelse af blodets glukoseniveau hos mennesker med type 2-diabetes.

Frøskallerne kan ikke absorberes af tyndtarmen. Den rent mekaniske virkning af psyllium er at absorbere overskydende vand samtidig med at stimulere normal tarmfunktion ved at blødgøre afføringen. Det øger dog til en vis grad luft i tarmene.

Som fortykningsmiddel er psyllium blevet brugt af fødevareindustrien til is og frosne desserter.

Vejbred-familien
Fibre